Fast screen, window, region and print screen capture - CodeProject 11,924,800 members (42,765 online)
Last Visit: 31-Dec-99 19:00 Last Update: 26-Nov-15 7:28Refresh« Prev123 Stellenbosch-bylmoorde: Seun gaan by familie tuis | Netwerk24
‘Skiet terug,’ sê polisie-unie
Die Suid-Afrikaanse Polisie-Unie (Sapu) het polisielede Maandag aangemoedig om terug te skiet as daar op hulle losgebrand word.
Netwerk24 se lesers beoordeel die Bokke ná hul vertoning in Saterdag se toets teen Australië op Ellispark in Johannesburg.
Dit mag nie weer gebeur, sê Pote ná Vrystaat-slae
Maak seker dit was ’n eenmalige gebeurtenis. Ná die Blou Bulle se droewige vertoning Vrydagaand teen die Vrystaat-Cheetahs in die Curriebeker-reeks, het Pote Human, die Ligbloues se afrigter, kortom dié vereiste.
Eskom het Maandag weer die ligte aangeskakel in sekere gebiede in Gauteng nadat gemeenskappe daar die kragreus toegelaat het om eers onwettige verbindings te kom verwyder.
Die Shoprite-groep het ’n teenmisdaadspan op die been gebring en belê groot in gesofistikeerde veiligheidstelsels nadat sy winkels keer op keer geplunder is.
Solidariteit dreig met regstappe teen Denel oor salarisse
Solidariteit sê hy is “ontstoke” dat Denel-werknemers vir die tweede maand in ’n ry nie op betaaldag hul salaris gaan ontvang nie.
Onthul: Drama van laaste apartheidsdae
Die VSA en Brittanje se rol in die doodsnikke van apartheid het aan die lig gekom in dokumente wat pas uit ’n argief vrygestel is, skryf Sue Onslow en Martin Plaut.
Staptog vir Bybels: 800 km al agter die blad
’n Groep stappers en twee kamele, wat die tog van Kakamas in die Noord-Kaap tot in Port Elizabeth aandurf, het reeds meer as 800 km van hul reis voltooi.
Stellenbosch-bylmoorde: Seun gaan by familie tuis
Deur Samantha van den Berg 29 Januarie 2015 10:51
Die polisie het die huis afgesper waar die moorde plaasgevind het. Foto: Malani Venter
Die 20-jarige seun wat die grusame bylaanval op sy gesin op die luukse De Zalze-gholflandgoed in Stellenbosch diéweek oorleef het, gaan by familie tuis.
Don Bosman, van die prokureursfirma Klagsbrun Edelstein Bosman De Vries in Pretoria, wat as die familie se mediawoordvoerder aangewys is, het bevestig dat Henri van Breda in hierdie stadium by sy oom in Stellenbosch woon.
Hy het ligte beserings in die aanval opgedoen en volgens ’n goeie familievriend in Stellenbosch, Alex Boshoff (19), is hy Dinsdag reeds deur die polisie ondervra.
Die familie verkies dat die media nie met hom in aanraking kom nie, het Bosman gesê.
Van Breda se jonger suster, Marli (16), veg tans om haar lewe in die Vergelegen Mediclinic. Sy het ’n bylhou teen die kop gekry en haar nekslagaar was afgesny. Sy is onder 24 uur-bewaking in die hospitaal en word deur haar oom, André du Toit, ondersteun.
Marli en Henri se ouers, Martin (55) en Teresa (54), en hul ouer broer, Rudi (22), is in die aanval vermoor.
Dit is steeds nie bevestig of die gesin Maandagnag of vroeg Dinsdagoggend in hul huis vermoor is nie.
Die Van Breda’s se bure het vroeër die week aan Netwerk24 gesê hulle het geen geluide gedurende die nag gehoor nie.
Volgens die polisie is niemand nog in hegtenis geneem nie.
Die ondersoekspan werk sedert Dinsdagoggend onverpoos om die moordhuis in Goskestraat vir leidrade te fynkam.
Dít is steeds onbevestig:
■ waar in die huis die onderskeie lede van die gesin was toe hulle aangeval is;
■ hoe laat die moorde plaasgevind het;
■ wie die polisie en ambulansdienste Dinsdagoggend na die huis ontbied het; en
■ of die moordwapen al gekry is.
Volgens Bosman sal die familie Donderdag om 15:00 bymekaarkom om die begrafnisreëlings te bespreek.
“Die familie is oral versprei en ons verkies om nie die plek van vergadering met die media te bespreek nie, aangesien die aangeleentheid baie sensitief is.”
■ Bosman het gesê alle nodige professionele hulp sal aan Henri verleen word ná die aanval, ​berig News24.
Hy het aan ​News24 gesê Henri se oom is “vasbeslote” om “enige professionele persone” te betrek wat deur Henri benodig word. Bosman kon nie sê of Henri al gepraat het oor die aanvalle nie.